title: Gravette Sare
text: Enkopafa drunara askiyina male sperttum ke rabafa vwa ke Jotaf Lekeraporugal noelton suxayana al nover da « Perigord teza » ke Denis Peyrony omavakirafa gu roklafa remgrupera va rodadin runteem di zo nuskeyer. Warzafa drunara va dre ke raporaf rabeem ke Gravette Sare ton peroy ugalaf adaleem drager, i ton kot adaleem ton lodamafa gesiara va konaka xekinda, remstasa va zalera va ugafa araya gu lidawickafa orka. Ostik nuskera va savsalidawickafa xuta va walskedara ke rabeem is orka drigdar, dotrakuson va belikafa evlara.